kardosdrur/scandi-wiki huggingface dataset:
Helge Nielsen (flertydig)

Helge Nielsen er navnet på flere personer:

 Helge Nielsen (maler) (1893-1980) – dansk maler, bosat på Bornholm, og medlem af Kammeraterne
 Helge Nielsen (roer) (1917-1981) – dansk roer, der deltog ved Sommer-OL 1936
 Helge Nielsen (1918-1991) – dansk politiker og minister fra Socialdemokratiet
 Helge Nielsen (bibliotekar) (1918-1999) – dansk overbibliotekar
 Helge Nielsen (søofficer) (1921-2013) – dansk kommandør i Søværnet
 Helge Nielsen (borgmester) (1923-2012) – dansk borgmester fra Venstre
Hammershøj (flertydig)

Hammershøj er et navn, som relaterer sig til flere lokaliteter og personer:

 Hammershøj (Hammershøj Sogn) – by i Hammershøj Sogn, Viborg Kommune
 Hammershøj Sogn – i Viborg Kommune
 Hammershøj (Øland Sogn) – by i Øland Sogn, Jammerbugt Kommune

Se også:
 Vilhelm Hammershøi – danske maler og billedkunstner (1864-1916)
Hansted Kirke (Horsens Kommune)

Hansted Kirke ligger i Hansted Sogn i Horsens Kommune, og er bygget i første halvdel af 1100-tallet. Våbenhuset stammer dog fra 1925 ligsom andre bygningsdele er blevet opført og/eller nedrevet i tidens løb. Kirken er forholdsvis stor – oprindelig bygget med træloft, som senere blev udskiftet med hvælvinger. Kirken og præsteboligen ligger på Stængervej i Hansted by.

Eksterne kilder og henvisninger 
 Kirkens hjemmeside
 Hansted Kirke hos KortTilKirken.dk
 Hansted Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Samael (band)

Samael er et black/industrial metal-band, dannet i 1987 i Sion, Schweiz.

Biografi 
Selvom meget af deres musik fra midten af 1990'erne og fremad har indarbejdet elektroniske lyde, og mange derfor ville beskrive dem som industral metal, startede Samael som et tidligt black metal-band fra den "anden bølge af black metal", og en innovator indenfor post-black metal-stilarter.

Deres første demo viste en langsom, doom-lignende form for thrash metal med rå vokal, meget lig Celtic Frost. Nogle af sangene ville senere blive inkluderet på debutalbummet Worship Him (1991) og Blood Ritual (1992), som blev hjulpet med distributionen af guitaristen og pladeselskabsejeren Euronymous (Øystein Aarseth) fra det norske black metal-band Mayhem.

Omkring Ceremony of Oppositess (1994) udgivelse, begyndte bandet at bruge industrial-agtige sangteknikker, vist ved brugen af keyboards og minimalistisk akustisk perkussion. På dette tidspunkt havde de forladt det franske pladeselskab Osmose Productions, og skrev i stedet kontrakt med det store Century Media Records.

Med udgivelsen af deres album Passage (1996) fik de en større fanbase, og musikvideoen til sangen "Jupiterian Vibe" blev endda vist på MTV's Headbanger's Ball.

Efter udgivelsen af Eternal (1999) ville Samael ikke forny deres kontrakt med Century Media. I 2004 blev Reign of Light udgivet gennem det uafhængige pladeselskab Galactical Records.

I 2006 blev albummet Era One dog udgivet via Century Media Records.  Det indeholder en bonusdisk, "Lesson in Magic #1," som er instrumental og udelukkende bliver spillet af keyboardspiller Xy. Selve albummet blev indspillet i 2002, og bonusdisken et år senere.

I juni 2007 udgav de albummet Solar Soul, som opsummerede og kombinerede mange af deres tidligere albums stilarter siden Passage.

Diskografi

Album 
 Worship Him (1991)
 Blood Ritual (1992)
 Ceremony of Opposites (1994)
 Passage (1996)
 Eternal (1999)
 Reign of Light (2004)
 Era One (2006)
 Solar Soul (2007)
 Lux Mundi (2011)
 Hegemony (2017)

Andre udgivelser 
 Medieval Prophecy (7" ep 1988)
 1987 – 1992 (Compilation, 1995)
 Rebellion (MCD, 1995)
 Exodus (MCD, 1998)
 Black Trip (DVD, 2003)
 Telepath (Single, 2004)
 On Earth (Single, 2005)
 Aeonics – An Anthology (opsamling, 2007)
 Valkyries New Ride (Single, 2007)

 Medlemmer 
 Vorph – Vokal, Guitar
 Makro – Guitar
 Mas – Bas
 Xy – Live og programmerede trommer, keyboards, samples

 Tidligere medlemmer 
 Rodolphe H. – Keyboards og Samples på Ceremony of Opposites og Rebellion.
 Kaos – Guitar på Passage, Exodus og Eternal''
 Pat Charvet – Trommer (1987-1988)

Eksterne henvisninger 

 Officiel webside
 

Black metal-grupper
Musikgrupper fra Schweiz
Musikgrupper fra 1987
21 Søndag

21 Søndag er et aktuelt nyhedsmagasin, med kritisk afslørende journalistik, politiske debatter og reportager, der normalt ikke er at finde i de danske nyhedsudsendelser, 21 Søndag sendes hver søndag 21.00 på DR1.  Reimer Bo Christensen startede som vært, men blev senere afløst af Anders Bech-Jessen.

21 Søndag har været sendt på DR1 siden januar 2007 og har siden starten været et af de mest sete nyhedsprogrammer i Danmark. 21 Søndag afløste TV Avisen 21:00 og SØNDAG som i mange år havde fast tilbehør til en god søndag aften.

21 Søndag har af historier blandt andet kunnet afsløre: historierne om "nyankomne asylansøger der har været udsat for tortur", at "Børnene i den kristne frikirke Faderhuset er truet af vold og vanrøgt", at "medarbejderne på Grindstedværket i årevis blev udsat for arbejde med giftigt kviksølv" og at  "Dansk Avis Omdeling har underbetalt østeuropæiske avisbude i mindst halvandet år".

21 Søndags værter 
Værter
 Reimer Bo Christensen – 2009-2010
 Anders Bech-Jessen – 2007-2009

Afløser
 Klaus Bundgård Povlsen
 Line Gertsen
 Lillian Gjerulf Kretz 
 Reimer Bo Christensen

Eksterne henvisninger 
  

Tv-programmer fra Danmarks Radio
Nyheds- og aktualitetsprogrammer fra Danmark
Danske tv-serier fra 2000'erne
Danske tv-serier fra 2010'erne
Brunst

Brunst er den periode hvor pattedyrs hunner kan befrugtes. De har lyst til parring og virker tiltrækkende på hannerne, fx ved deres bevægelser og duft.

Pattedyr
Frugtbarhed
UMBRO-Ligaen 2008-09

UMBRO-Ligaen 2008-09 eller Floorballligaen 2008-2009 var den 17. sæson af de bedste danske hold i floorball, og blev styret af DaFU (Tidligere Dansk Floorball Union). Sæsonen blev indledt den 28. september 2008. 

Det dårligst placerede hold i både liga vest og liga øst rykkede ned i 1. division, hvorimod de næst bedst placerede hold gik videre til nedrykningsspillet mod nr. to fra 1. division.

Liga Vest

Deltagere

Nedrykkede hold 
De følgende hold rykkede ud af UMBRO-Ligaen sidste sæson:

 Midtjylland Patriots
  Odense Floorball Club 

Odense floorball trak sig allerede d. 15. februar fra ligaen som følge af spillerafgang og problemer med opbakningen. Holdet var tidligere blevet tvunget til at blive væk fra kampe med følgende 5-0 tab og var ikke længere i stand til at opretholde elitetruppen.

Midtjylland Patriots blev efter sæsonen opløst i sin daværende form og dannede en sammenslutning med Herning Floorball Club.

Stilling

Resultater

Liga Øst

Deltagere

Nedrykkede hold 
De følgende hold rykkede ud af UMBRO-Ligaen sidste sæson:

Helsingør FT

Stilling

Resultater

Topscorer grundspil

Vest

Øst

Slutspillet

Kvartfinaler

Semifinaler

Finale 

Slutspillet spilles mellem de 4 bedst placerede fra de to regioner vest og øst. Der spilles kvartfinaler, semifinaler og finale, hvorved der findes én guldvinder (mester), én sølvinder og to bronzevindere. Mesterholdet kvalificerer sig til EuroFloorball Cup-kvalifikation 2009.

Topscorer slutspil

Trænerskifter

Referencer

Eksterne henvisninger 
 Dansk Floorball Unions officielle hjemmeside

Floorball-Ligaen
Sport i 2008
Sport i 2009
Moorea

Moorea (fransk île Moorea) er en ø i øgruppen Selskabsøerne i Fransk Polynesien, der ligger i den sydøstlige del af Stillehavet.  Øen indgår i Frankrigs oversøiske områder.

Moorea ligger 17 kilometer nordvest for Tahiti, hovedøen i Fransk Polynesien. Øen har et areal på cirka 134 km² og et indbyggertal på cirka 12.000 personer. Moorea er en vulkanø med den nu slukkede vulkan Mont Tohiea (cirka 1200 moh). Den er omgivet af et undersøisk koralrev, og har to store bugter, Baie d'Opunohu og Baie de Cook. Den lille ø Maiao, beliggende cirka 75 kilometer mod sydvest, hører forvaltningsmæssigt under Moorea.

Historie 
Moorea menes at være blevet bosat af polynesiere i 900-tallet. Den første europæer som opdagede øen, var Samuel Wallis i 1767. Han navngav den Duke of York Island, dog uden at gå i land på øen. Den engelske opdagelsesrejsende James Cook besøgte Moorea i 1777. Britiske missionærer slog sig senere ned på øen, og byggede en kirke i 1827 i byen Papetoai. Kirken regnes for den ældste europæiske bygning i det sydlige Stillehav. I 1843 blev øen en fransk koloni, og blev indlemmet i Selskabsøerne i det daværende Fransk Oceanien (nu Fransk Polynesien).

Økonomi 
Øens økonomi er hovedsagelig baseret på turisme og landbrug. Moorea er den tredjemest besøgte ø i Fransk Polynesien, kun overgået af Tahiti og Bora Bora. I landbruget produceres der blandt andet ananas, ferskener og vanilje.

Transport 
Transport til Moorea foregår med enten båd eller fly. Mellem Vaiare på Moorea og hovedstaden Papeete på Tahiti, sejler der hurtigtgående katamaraner; sejltiden er cirka 30 minutter. Moorea har også en lille flyveplads, Aérodrome de Moorea, som anvendes af regionale flyruter, hovedsageligt til Papeete. Air Moorea beflyver ruten til Tahtiti, med en flyvetid på cirka syv minutter. 

Øer i Frankrig
Nollendorfplatz

Nollendorfplatz (i folkemunde blot Nolle eller Nolli) er en plads i området Schöneberg i Berlin. Nollendorfplatz har sit navn efter Slaget ved Kulm og Nollendorf, der fandt sted i 1813 i det bøhmiske Erzgebirge i det nuværende Tjekkiet. Pladsen er kendt som et centrum for Berlins homoseksuelle miljø.

På pladsen findes den U-Bahn-station i byen, der har flest linjer; både linjerne U1, U2, U3 og U4 standser her. Stationen blev anlagt i 1902 som en højbanestation.

Gennem gaden Maaßenstraße er pladsen forbundet med Winterfeldtplatz 200 meter længere mod syd

Trivia 
 Dirigenten Wilhelm Furtwängler blev født i Maaßenstraße 1, der ligger lige ud til Nollendorfplatz.

Eksterne links 
   Nollendorfplatz

Gader i Berlin
Torve og pladser i Tyskland
Wittenbergplatz

Wittenbergplatz er en plads i området Schöneberg i det vestlige Berlin, Tyskland.

Pladsen blev anlagt mellem 1889 og 1892 og har sit navn efter sejren over Napoleon i 1814, der fandt sted nær byen Wittenberg. Pladsen udgør enden af Tauentzienstrasse, som er en af byens større shoppinggader. På pladsens ene hjørne ligger Kaufhaus des Westens, der er det største stormagasin på det europæiske kontinent. Pladsens nordlige ende danner rammen om gademarkeder fire gange ugentligt. På midten af pladsen findes den pompøse U-Bahnhof Wittenbergplatz.

Gader i Berlin
Torve og pladser i Tyskland
Kontinentaleuropa

Kontinentaleuropa, undertiden også kaldet Det europæiske fastland eller blot Kontinentet, er en betegnelse for den europæiske landmasse eksklusive øer og sommetider også halvøer.

Den mest gængse definition af Kontinentaleuropa er den britiske; at Kontinentaleuropa udgøres af Europa ekskl. De Britiske Øer og Island; altså praktisk talt om alt øst for Den Engelske Kanal. En anden definition er, at Kontinentaleuropas grænser udgøres af de geografiske grænser og således også omfatter landene omkring Uralbjergene og Kaukasus. FN inkluderer dog De Britiske Øer i sin definition af Kontinentaleuropa. I de nordiske lande regner man ikke Danmark, Finland, Norge og Sverige med til Kontinentaleuropa . I middelhavslandene kan betegnelsen Kontinentet referere til den kontinentale del af Italien (som modsætning til Sardinien og Sicilien) eller den kontinentale del af Frankrig (som modsætning til Korsika).

Europa
Mecklenburg-Vorpommerns flag

Mecklenburg-Vorpommerns flag er delt i blåt over hvidt over rødt og har en smal gul stribe som går gennem den midterste hvide stribe. Flagets farver er en kombination af flagfarverne for Mecklenburg, blåt, gult og rødt, og Pommern, blåt og hvidt. Hvidt og rødt er samtidig farver for hansebyerne. Flere af disse, eksempelvis Stralsund og Wismar, som alle førte flag i hvidt og rødt, er nu en del af delstaten Mecklenburg-Vorpommern. Delstatsflaget trækker også veksler på byen Rostocks gamle flag. Dette er blåt, hvidt og rødt, og er kendt i skriftlige kilder fra så langt tilbage som 1418.

Mecklenburg-Vorpommerns flag blev indført efter at DDR blev opløst og der blev ordnet nye delstater i det østlige Tyskland. Flag og våben blev indført ved lov af 23. juli 1991. Flaget blev fastsat til forholdet 3:5. Det gælder også for statsflaget, som har våbenmærkerne for Mecklenburg, et sort oksehoved, og Vorpommern (egentlig Pommern), en rød grif, i midten af den hvide stribe.

Litteratur 
 Jörg-M. Hormann og Dominik Plaschke: Deutsche Flaggen. Geschichte – Tradition – Verwendung, 2006
 Harry D. Schurdel: Flaggen und Wappen Deutschland, 1995

Flag fra Tyskland
Mecklenburg-Vorpommern
Kia Sorento

Kia Sorento er en SUV-model fra sydkoreanske Kia. Modellen blev introduceret i 2002, og fik et facelift i 2007.

Motorudvalget omfatter 2,4-3,8 L benzinmotorer og 2,5 L dieselmotorer.

Sorento
SUV'er
Biler introduceret i 2002
Biler fra 2000'erne
Dorota Rabczewska

Doda, kunstnernavn for Dorota Rabczewska (født 14. februar 1984 i Ciechanów) er en polsk sangerinde.

Karriere 
Doda slog igennem i år 2002 med nummeret To Ty. Og senere har Dżaga (2004), Znak Pokoju (2005), 2 Bajki (2005), Szansa (2006),Katharsis (2007) og Nie Daj Się (2008) haft en vis succes.

Diskografi

Studiealbum 
 2002 – Virgin
 2004 – Bimbo
 2005 – Ficca
 2007 – Diamond Bitch
 2010 – The Seven Temptations Singler 
 2002 : To Ty 2002 : Mam Tylko Ciebie 2003 : Nie Złość Dody 2004 : Dżaga 2004 : Kolejny Raz 2004 : Nie Zawiedź Mnie 2005 : Piekarnia 2005 : Znak Pokoju 2005 : 2 Bajki 2006 : Szansa 2006 : Dezyda 2006 : Opowiem Ci 2006 : Dla R. (Nieważne dziś jest) 2006 : Inni Przyjaciele 2007 : Katharsis 2007 : To Jest To 2008 : Nie Daj Się 2009 : Dziękuję 2010 : Bad Girls''

Eksterne henvisninger 

 Officiel hjemmeside 
 Officiel MySpace 
 

Sangere fra Polen
Apfelschorle

Apfelschorle eller Apfelsaftschorle er en populær læskedrik, der er særligt udbredt i Tyskland.

Apfelschorle består af danskvand og æblemost. Fruchtschorle er en lignende drik med andre typer frugtjuice, men Apfelschorle er langt den mest populære.

Vin blandet med danskvand hedder Weinschorle. Hvidvin er mest brugt; men rødvin forekommer også. 

Kalorieindholdet i Apfelschorle er lavere, og drikken er mindre sød end æblemost. Den er derfor populær om sommeren og blandt sporsudøvere. Indholdet af æblemost er mellem 40 og 60 procent.

Regionalt taler man også om saure Schorle (sur schorle), som er vin eller æblemost blandet med danskvand, og om süße Schorle (sød schorle), som er vin eller æblemost blandet med limonade.

Apfelschorle produceres af Coca-Cola som Lift og af Gerolsteiner. De fleste blander drikken selv.

Læskedrikke
VM i floorball for herrer 2006

VM i floorball for herrer 2006 var det sjette vedensmesterskab i floorball for herrelandshold arrangeret af IFF. Mesterskabet blev afholdt i Sverige og kampene blev spillet i Stockholm, Malmö, Botkyrka og Solna. Der blev spillet kampe i både A-divisionen og B-divisionen.

B-divisionen 
10 lande spillede i B-divisionen. Slovenien og Holland gik videre til Semifinalerne fra gruppe 3. Estland og Ungarn gik videre fra gruppe 4.

Semifinaler B-Divisionen

Finalen i B-Divisionen 

 Estland oprykkes til A-divisionen i VM 2008.

A-Divisionen

Tabel Gruppe 1 

 Sverige og Schweiz kvalificerer sig til semifinalerne.

Gruppe 2

Tabel Gruppe 2 

 Finland og Tjekkiet kvalificerer sig til Semifinalen.

Semifinaler

Nedrykningskamp 
Taberen af denne kamp nedrykker til B-divisionen i VM 2008.

 Tyskland nedrykker til B-divisionen i VM 2008.

Bronzekamp

Finale

Medaljer 

2006
Sport i 2006
Kia Shuma

Kia Shuma var en lille mellemklassebil fra Kia Motors, som fandtes som såvel combi coupé som sedan.

Shuma blev fremstillet i to serier i Hwasung, Sydkorea:
 Shuma I: Januar 1998 − december 2000
 Shuma II: Januar 2001 − august 2004

Begge serier fandtes i flere forskellige udstyrs- og motorvarianter. Der var ikke ret mange tekniske forskelle, hvilket blev understreget af den samme interne typebetegnelse FB. Også amerikanske kollisionstests viste ikke ret stor forskel mellem de to serier, dog gav US NCAP-testen et lidt bedre resultat for Shuma I. De største designmæssige forskelle berørte hovedsageligt forlygternes form og en revideret samt bedre støjdæmpet kabine. Shuma II havde lidt mere standardudstyr end forgængeren. Fra 2003 havde bilen som standard dellæderudstyr, eller som ekstraudstyr fuldlæderudstyr.

I rammerne af en omfangsrig udstyrsudvidelse i april 2003 blev 1,6-litersmotoren udskiftet med en 1,8'er og sedanversionen taget af programmet. Denne blev efter produktionens indstilling i 2004 fortsat fremstillet af Ischmasch på licens frem til maj 2009, hvor produktionen skyldsbegrundet blev sat på pause frem til august 2011.

Typeskiltet "Shuma" var kun monteret bag på Shuma I, mens Shuma II kun havde et lille skilt på venstre side af bagagerumsklappen. Den største tekniske forskel lå i motorprogrammet.

Motorer 

1,8-litersmotoren var udviklet af Kia selv. Den (formentligt eneste) motor i T-serien (T8D) blev første gang benyttet i 1995 i Kia Clarus. D'et i betegnelsen henviser til de dobbelte, overliggende knastaksler (DOHC), mens 8''-tallet beskriver motorens slagvolume (1,8'''). Knastakslerne var tandremsdrevne.

Bemærkning 
 Alle motorerne er E10-kompatible.

Efterfølger 
I 2004 blev Shuma II afløst af den Hyundai Elantra-baserede Kia Cerato.

Referencer

Eksterne henvisninger 

Shuma
Små mellemklassebiler
Forhjulstrukne biler
Biler introduceret i 1998
Biler fra 1990'erne
Biler fra 2000'erne
Landwehrkanal

Landwehrkanal (da.: Landværnkanalen) er en kanal i Tysklands hovedstad, Berlin. Kanalen blev anlagt 1845-1850 efter planer af Peter Joseph Lenné. 

Kanalen blev anlagt for at aflaste Spree og for bedre at kunne forsyne byen med brændsel og byggematerialer. Landwehrkanal forbinder den øvre del af Spree ved Osthafen med den nedre del af Spree og løber gennem bydelene Kreuzberg, Neukölln, Tiergarten og Charlottenburg. Kanalen er i alt 10,3 km lang, er mindst 2 meter dyb og gennemsnitligt 23 meter bred.

Begrebet landværn anvendtes i middelalderen om en feltbefæstning, som lå udenfor bymuren. Den markerede ofte ydergrænsen for byens beboelsesområde.

I forbindelse med Spartakusopgøret blev ligene af Rosa Luxemburg og Karl Liebknecht dumpet i kanalen 15. januar 1919. En 20-årig pige blev reddet op af kanalen 17. februar 1920 og hævdede, at hun var storfyrstinde Anastasia, datter af tsar Nikolaj den 2.

Eksterne henvisninger 

Berlins geografi
Kanaler i Tyskland
Dobele

Dobele () er en by i landsdelen Zemgale i Letland beliggende nær centrum af Letland ved floden Bērze, 77 km sydvest for letlands hovedstad Riga. Dobele fik byrettigheder i 1917, da byen var en del af det tysk besatte Guvernement Kurland under 1. verdenskrig. I 2020 havde Dobele 8 856 indbyggere.

Historie 
Dobele bliver første gang nævnt i historiske kilder i 1254, da området blev delt mellem biskoppen af Riga og Den Liviske Orden. Træfæstningen i Dobele var længe et støttepunkt for zemgalerne under Zemgalens uafhængighedskrig (1279-1290). Slottet modstod adskillige angreb af korsfarerne under den sidste fase af de Nordiske korstog i Letland, men blev indtaget i 1289, og zemgalerne flygtede til Litauen.

I 1335 opførte den Liviske Orden en muret borg hvor træfæstningen havde været, et landsbysamfund voksede op omkring borgen og fæstningen udviklede sig til en handelsstation.

Efter opløsningen af ordenen blev Dobele indlemmet i Hertugdømmet Kurland og Semgallen. I 1600-tallet under hertug Kettler blev der blandt andet bygget en vandmølle og et savværk, samt en eddikefabrik. I den anden polsk-svenske krig (1600-1629) var slottet midlertidigt besat af svenskerne. Ruinerne af denne fæstning er stadig synlige og er i færd med at blive restaureret.

I 1795 blev Hertugdømmet Kurland og Semgallen en del af Kejserriget Rusland. I 1881 havde Dobele 1083 indbyggere. Dobele fik byrettigheder i 1917. Anlæggelse af Jelgava- Liepāja-jernbanenlinjen medførte en periode med udvikling for byen.

Efter den anden Verdenskrig voksede byen ved at tiltrække erhvervslivet. Dobele var to store kaserne nær Den Røde Hær.

Industri 

Dobele er hjemsted for mange store virksomheder blandt andet møller, den kemiske fabrik "Spodrība", og lysstøberiet "Baltic Candles".

Uddannelse 

I Dobele er der adskillige uddannelsesinstitutioner, blandt andet musik og kunst skoler og en erhvervsskole.

Kultur 

Dobele har et kulturentret samt et museum. I byen er der 8 nationalt beskyttede monumenter Blandt andet det gamle slot, kirken og rådhuset.

I Dobole fejres flere årlige festivaler og helligdage herunder Ielīgosim Janus ().

Demografi 

Letterne udgør 75,5% af befolkningen. Russerne er et betydeligt mindretal på 14%. Hviderusserne udgør 3,3%, litauerne udgør 2,3%, ukrainerne udgør 1,8%, polakkerne udgør 1,5% og 1,6% udgøres af andre nationaliteter.

Kendte personer

Venskabsbyer 
Dobele har 6 venskabsbyer

Galleri

Se også 
 Byer i Letland

Eksterne henvisninger 

 Dobeles hjemmeside

Kilder 

Byer i Letland
Kia Clarus

Kia Clarus (type GC) var en stor mellemklassebil fra den sydkoreanske bilfabrikant Kia Motors, baseret på den koreanske Kia Credos. Modellen var Kias første store mellemklassebil i Europa. Clarus blev produceret mellem maj 1996 og november 2001, og derefter afløst af den allerede i september 2000 introducerede Kia Magentis.

Historie 
Kia Clarus blev introduceret i Europa i juli 1996. Forbilledet var Mazda 626, som modellen delte en hel del tekniske- og karrosseridele med. Clarus adskilte sig kun marginalt fra den koreanske Credos, og fandtes med benzinmotorer på 1,8 liter med 116 hk (SLX) og 2,0 liter med 133 hk (GLX).

Den første model fandtes kun som sedan. Optisk adskilte SLX- og GLX-modellerne sig gennem kølergrillens design. Begge udstyrsvarianter havde som standard to airbags, el-ruder foran og centrallåsesystem. GLX-modellen havde derudover kromgrill, el-justerbare sidespejle, el-ruder bagi, velourindtræk og tågeforlygter. ABS-bremser blev kort efter introduktionen føjet til listen over standardudstyr. Klimaanlæg og læderkabine var blandt de få muligheder for ekstraudstyr.

2,0-litersmotoren fra Mazda 626 GT ydede i Clarus på grund af strengere udstødningsnormer 7 hk mindre. Kabinens design var ligeledes hentet fra 626. 1,8-litersmotoren var derimod udviklet af Kia selv. T8D-motoren var den (formodentligt) eneste motor fra T-serien og kom på markedet sammen med Clarus i juli 1996. D'et i motorens typebetegnelse antydede de dobbelte, overliggende knastaksler (DOHC) og 8-tallet for motorens slagvolume (1,8).

1,8'eren havde tandrem og var den eneste friløbsfiretaktsmotor i det daværende Kia-modelprogram. Motoren udviste ved tests gode præstationer, en rolig motorgang og et for daværende forhold acceptabelt brændstofforbrug (ca. 10 liter), men efter faceliftet en utidssvarende udstødningsnorm (Euro2).

I 1999 blev der præsenteret en version med direkte benzinindsprøjtning, som på grund af motorfabrikantens insolvens ikke gik i produktion. Først i 2010 kunne de første GDI-motorer fra Hyundai også leveres i serieproducerede Kia-modeller.

Facelift 
I maj 1998 introducerede Kia den modificerede udgave af Clarus, hvis interne typebetegnelse GC blev bibeholdt.

Det ændrede frontparti blev også monteret på den samtidigt nyintroducerede Clarus stationcar, og 2,0-modellen fik antispinregulering. Ligesom den første serie adskilte andenseriesmodellerne sig på kølergrillen i forhold til motor- og udstyrsvarianter.

På hjemmemarkedet fandtes Clarus også med en 2,0-liters V6-motor, som ydede 147 hk og ligeledes kom fra Mazda.

Tekniske data

Noter

Litteratur 
 Kia Clarus instruktionsbog. © Kia Motors GmbH, juli 1998 (på tysk)
 Automobil Revue. Katalog 2000 (på tysk og fransk)

Eksterne henvisninger 

 

Clarus
Store mellemklassebiler
Stationcars
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Ho (sprog)

Ho (sprog) er et munda-sprog der tales i det nordlige Indien.

Mundasprog
Sprog i Indien
Sprog i Bangladesh